Chess (musikal)

Chess er en musikal fra 1986 skapt av Tim Rice, Björn Ulvaeus og Benny Andersson. Den mest kjente CD-utgivelsen er konsept-albumet med blant andre Tommy Körberg, Elaine Paige og Barbara Dickson, som ble gitt ut våren 1984. CD og DVD av en komplett konsertversjon fra Royal Albert Hall i London, med blant andre Idina Menzel, Adam Pascal og Kerry Ellis, ble utgitt i 2008.

Bakgrunn

Musikalen Chess har en brokete forhistorie. Ideen fikk Tim Rice under verdensmesterskapet i sjakk i 1972, da Bobby Fischer fra USA spilte mot Boris Spasskij fra Sovjetunionen. Dette var i den kalde krigens dager, og mesterskapet foregikk i Reykjavík på Island. I kulissene var det stor uro pga Fischers ville oppførsel, samtidig var han genial i sine trekk. Dette gjorde at en «hel verden» fulgte mesterskapet, uten tidligere ha noen interesse for sjakk. Det var motsetningen mellom øst og vest som fascinerte og skapte førstesidestoff.
Senere ble denne spenningen videreført gjennom verdensmesterskapet der Viktor Kortsjnoj, som hadde hoppet av fra Sovjetunionen og flyttet til vesten, spilte mot Anatolij Karpov som var lojal og bodde i Sovjetunionen. «Dette var ingredienser for en dramatisk musikal», forteller Tim Rice på den offisielle nettsiden for Chess. Han hadde tidligere satt opp Jesus Christ Superstar (1971) og Evita (1978) sammen med Andrew Lloyd Webber.

Björn Ulvaeus og Benny Andersson

Tim Rice tok kontakt med Björn Ulvaeus og Benny Andersson fra ABBA, og i 1982 bestemte de seg for å utvikle musikalen Chess sammen. Musikalen ble først utgitt som dobbel-LP/CD, og samtidig ble det gjort en konsertturné med London Symphony Orchestra. I mai 1986 hadde musikalen verdenspremiere i London og i 1988 i New York. De største hitene fra musikalen var Elaine Paige og Barbara Dickson sin duett «I Know Him So Well», and Murray Heads «One Night In Bangkok».

Produksjoner

1984 Europa (konsert-turné)
1986 West End
1988 Broadway
1988 Sandefjord
1989 Carnegie Hall (konsert)
1989 Skellefteå (konsert)
1990 USA (turné)
1990 Sydney
1992 Budapest
1994 Göteborg (konsert)
1995 Los Angeles
1997 Melbourne
2001 Danmark (turné)
2002 Stockholm
2003 Broadway (konsert)
2005 Norge (konsert)
2006 Norge
2007 Los Angeles
2008 Johannesburg
2008 Cape Town
2008 London (konsert)
2010 Storbritannia (turné)
2011 Irland
2013 Sandefjord
2014 Tromsø

I Sverige

I Sverige hadde Chess premiere februar 2002. Forestillingen ble spilt 325 ganger fram til juni 2003, og den ble sett av nesten en halv million. Forestillingen ble i 2003 gitt ut på DVD.

Chess spilt i Norge

I Norge ble musikalen Chess satt opp for første gang i 2006, på nynorsk. Det var Bømlo Musikallaug som satte opp musikalen i Moster Amfi. Hovedrolleinnehaver var Rein Alexander som russeren Anatoly, Lisa Stokke hadde rollen som Florence, Heine Totland som Freddy Trumper og Elisabeth Moberg var Svetlana.
I 2005 ble en konsertversjon av Chess satt opp, med bl.a. Tommy Körberg, Guri Schanke og Svein Greger
Allerede i 1988 ble en konsertutgave av Chess satt opp i Sandefjord som en lokal oppsetning med musikere, sangere og dansere fra hele Vestfold. Som trekkplaster hadde man klart å få med seg den faste gitaristen til Abba, Lasse Wellander, og som også var gitarist i London oppføringen av Chess. Oppsetningen ble en stor suksess og hadde hele 17 fullsatte forestillinger i et gammelt produksjonslokale i Nybyen som ble gjort om til konsertsted.
Men før dette igjen ble konsertversjonen satt opp i Fredrikstad i bibliotekets aula 1987. Kjell Martinsen stod for musikalsk ledelse og flere kjente skuespillere var med. I 2007 ble det laget en miniversjon hvor Kjell Martinsen ble invitert til å lede musikalske. Lars Tomtum stod for kor/dans.